ઈસ્લામાબાદ: ભ્રષ્ટાચારના મામલામાં જેલમાં બંધ પાકિસ્તાનના પૂર્વ વડા પ્રધાન નવાઝ શરીફની તબિયત એકાએક વધુ લથડી છે. તેમના સ્વાસ્થ્યની તપાસ કરનાર મેડિકલ બોર્ડનું કહેવું છે કે નવાઝ શરીફની કિડની ફેલ થવાને આરે છે અને તેમને તુરત જેલમાંથી હોસ્પિટલમાં ખસેડવાની જરૂર છે, જોકે હજુ સુધી તેમને રાવલપિંડી જેલમાંથી હોસ્પિટલમાં ખસેડવામાં આવ્યા નથી. પાકિસ્તાન ઈન્સ્ટિટટ્યૂટ ઓફ મેડિકલ સાયન્સીઝની ટીમ તેમની તપાસ કરશે અને ત્યાર બાદ તેમને હોસ્પિટલમાં ખસેડવા અંગે નિર્ણય લેવામાં આવશે.